*Projekts*

LATVIJAS REPUBLIKAS MINISTRU KABINETS

2015.gada Rīkojums Nr.

Rīgā (prot.Nr. § )

**Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanai 2015.gadā paredzēto valsts budžeta līdzekļu daļēju pārdali**

1. Atbalstīt Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanai 2015.gada Izglītības un zinātnes ministrijas budžeta apakšprogrammā 09.10.00 “Murjāņu sporta ģimnāzija” paredzēto līdzekļu 589 028 *euro* apmērā pārdali uz:

1.1. Izglītības un zināntes ministrijas budžeta apakšprogrammu 09.21.00 “Augstas klases sasniegumu sports” 489 028 *euro* apmērā šādiem mērķiem:

1.1.1. biedrībai “Latvijas Olimpiskā komiteja”, lai nodrošinātu Sportistu atbalsta programmas “TOP50” pilotprojekta īstenošanas turpināšanu, atbalstot sportistu individuālajos vasaras olimpiskajos sporta veidos sagatavošanos dalībai 2016.gada Vasaras Olimpiskajās spēlēs Riodeženeiro (Brazīlija) (60 000 *euro* apmērā), kā arī nodrošinātu ar Latvijas sportistu komandas dalības I Eiropas spēlēs Baku (Azerbaidžāna) saistīto izdevumu (158 400 *euro* apmērā) segšanu – 218 400 *euro*;

1.1.2. Sabiedrībai ar ierobežotu atbildību “Latvijas Olimpiskā vienība”, lai nodrošinātu Latvijas Olimpiskās vienības sastāvā iekļauto sportistu treniņprocesu un dalību starptautiskās sporta sacensībās, kā arī nodrošinātu ar telpu remontu, kā arī iekārtu un aprīkojuma iegādi funkcionāli diagnosticējošās laboratorijas un rehabilitācijas vajadzībām saistīto izdevumu segšanu – 161 628 *euro*;

1.1.3. biedrībai “Latvijas Volejbola federācija”, lai nodrošinātu 2015.gada CEV Eiropas čempionāta pludmales volejbolā *Masters* posma sarīkošanu Jūrmalā – 100 000 *euro*;

1.1.4. biedrībai “Latvijas Augstskolu sporta savienība”, lai nodrošinātu Latvijas sportistu komandas dalību XXVIII Pasaules studentu vasaras universiādē Gvangju (Dienvidkoreja) – 9 000 *euro*.

1.2. Izglītības un zināntes ministrijas budžeta apakšprogrammu 09.25.00 “Dotācija biedrībai “Latvijas Paralimpiskā komiteja” pielāgotā sporta attīstībai” 100 000 *euro* apmērā, lai nodrošinātu paralimpisko sportistu sagatavošanos dalībai 2016.gada Vasaras Paralimpiskajās spēlēs Riodeženeiro (Brazīlija).

2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1.punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1.punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

Ministru prezidente Laimdota Straujuma

Izglītības un zinātnes ministre Mārīte Seile

Iesniedzējs:

Izglītības un zinātnes ministre Mārīte Seile

Vizē:

Valsts sekretāra vietniece –

Izglītības departamenta direktore,

valsts sekretāra pienākumu izpildītāja Evija Papule

22.04.2015. 11:18

367

Izglītības un zinātnes ministrijas

valsts sekretāra vietnieks –

Sporta departamenta direktora vietnieks E.Severs

67047935, edgars.severs@izm.gov.lv